JKW-KABAB-02-KHA-030-wylie
@#/__/zab don snying po'i rdo rje'i thol glu pra Ni d+ha grub pa'i lam bzang zhes bya ba//a ho/__rigs dang dkyil 'khor rgya mtsho'i cod pan du gyur kyang*/__/tshul mthong 'gro ba sgrol phyir ngur smig gi sgyu 'phrul/__/khyab bdag dpal ldan bla ma'i zhabs sen gyi pad+mo/__/snying dbus mi shigs thig ler 'bral med du bzhugs shig__/mtha' klas ma gyur 'gro kun 'khor mtsho las bsgral phyir/__/byams dang snying rjes drangs pa'i smon 'jug gi lam nas/__/gzhan phan yid bzhin nor bu'i 'khri shing la reg pa'i/__/bcos min byang sems 'byongs par byin gyis rang rlobs shig__/rang lus tha mal zhen pa'i 'khrul snang gi dri ma/__/snang stong zung 'jug gnyug ma'i lha sku ru gsal zhing*/__/sgrar grags gsang ba sngags kyi de nyid la gzhol ba'i/__/bskyed rim lam bzang goms par byin gyis rang rlobs shig__/gtsug tor dza lan+d+ha ra'i dga' tshal gyi dbus su/__/skyabs kun 'dus zhal khyab bdag 'khor lo yi mgon por/__/khyed shes dad pas gsol btab lam dbang gi sa bon/__/rang rgyud zhing sar smin par byin gyis rang rlobs shig__/gzod nas spros bral 'od gsal gnyug ma yi gshis lugs/__/skye 'gags gnas gsum bral ba'i rang ngo la bltas pas/__/zhi lhag zung du 'brel ba'i nyams len dang sbrags nas/__/lhan skyes sku bzhi 'grub par byin gyis rang rlobs shig__/de ltar bsags dang yod pa'i tshogs gnyis kyi 'bras bu/__/'khor gsum mtshan mas ma bcings nyams len gyi ngang nas/__/bla med phyag rgya chen po'i nye rgyu ru bsngos pas/__/don gnyis lhun gyis grub par byin gyis rang rlobs shig__/de skad zab don snying po'i lam rim gyi gnad gsang*/__/nyung ngu'i tshig gis smon pa'i rdo rje yi thol glu/__/byin rlabs bkra shis 'byung ba'i dben gnas kyi ngos su/__/gtad med kun tu rgyu ba'i rnal 'byor des blangs so/__/zhes pa'ang 'phags mchog nA ga rdzu na'i ye shes sgyu ma'i zlos gar 'jig rten gsum gyi mgon po 'bri gung pa'i gdan sa thel byang gling rdo rje'i gdan du rten gsum gyi phreng ba tshar du dngar ba'i mdun sar phyag rgya chen po lnga ldan gyi lam rim dang 'brel bar gang shar smon lam btab pa sid+d+h-i rastu//__//